### Csongrád Város Polgármesterétől

### címer

 ***„M”***

**Száma**: Pü/32-1/2021.

*Témafelelős*: Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

Tárgy**:** *2021. évi költségvetés II. negyedéves előirányzat-módosítása*

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel a 2021. évi II. negyedévre vonatkozó előirányzat-módosítási javaslatomat az alábbiakban terjesztem elő:

1. A Képviselő-testület korábbi döntésein alapuló előirányzat-módosítások
2. Céljelleggel érkezett előirányzatok
3. Önkormányzati többlettámogatással nem járó előirányzat átcsoportosítások
4. Tájékoztató a hitelállomány alakulásáról

Az II. negyedévre az alábbiakban javasolt előirányzat-módosításokat a címrend tervezeten intézményenként átvezettük:

1. 1. A Képviselő-testület a 2020. évi költségvetési maradvány összegét a 2020. évi önkormányzati költségvetési beszámoló tárgyalásakor jóváhagyta /41/2021. (IV.27.) önkormányzati határozat 4. pontja/, melyet a 2021. évi költségvetési rendeletben átvezettünk. (4. sz. melléklet).
2. A Képviselő-testület a 2008. május 23-ai ülésén megtárgyalta Csongrád Város Település Egészségtervét. A 131/2008. (V.23.) önkormányzati határozatának 2. pontjában úgy döntött, hogy 2008. június 01. napját Csongrád város közigazgatási területén lakóhellyel rendelkező személyek részére a Csongrádon végzett tüdőszűrés költségét átvállalja. A Dr. Szarka Ödön Egyesített Egészségügyi és Szociális Intézmény a II. negyedévben 18.700Ft-ot számlázott ki az önkormányzat felé a feladatra.

 Forrásként az adópótlék bevételt jelölöm meg.

1. **Céljelleggel érkezett előirányzatok**

**a.) Az önkormányzathoz céljelleggel érkezett előirányzatok:**

 Adatok Ft-ban

|  |  |  |
| --- | --- | --- |
| 1. | Szociális ágazati összevont pótlék összege, 04. hó 4.017.628Ft, 05. hó 4.023.268Ft, 06. hó 3.993.518Ft. | 12.034.414 |
| 2. | Szociális ágazatban egészségügyi végzettséghez kötött munkakörben foglalkoztatott egészségügyi dolgozók kiegészítő pótléka 2021. 04. hó 244.228Ft, 05. hó 244.229Ft, 06. hó 244.229Ft. | 732.686 |
| 3.  | Nemzeti Egészségbiztosítási Alaptól átvett pénzösszeg, háziorvosi feladatellátásra 04., 05., 06. hó  | 9.646100 |
| 4. | Helyi sajátosságokra épülő közfoglalkoztatás 2021.03.01-2022.02.28. (15 fő) 1.320.786Ft + 1.236.192Ft.- Szociális jellegű közfoglalkoztatás 2021.03.01.-2022.02.28. (15 fő) 1.207.781Ft+ 1.273.24Ft+57.068Ft | 5.095.073 |
| 5. | Kulturális jogviszony változása miatti többletforrás biztosítása | 1.747.589 |
| 6. | „Tisztítsuk meg az országot” pályázaton nyert összeg | 4.344.211 |
| 7.  | 2020. évi beszámoló alapján önkormányzatot megillető többlettámogatás összege2021. évi májusi felmérés alapján normatíva csökkenés2021. évi vagyongazdálkodási bevételek csökkenése | 10.460.916-4.104.830-6.356.086 |
| 8.  | EFOP 1.5.3 időközi elszámolás | 13.045.715 |
|  | **Összesen:**  | **46.645.788** |

**b.) Polgármesteri Hivatalhoz céljelleggel érkezett pénzeszköz**

|  |  |  |
| --- | --- | --- |
| 1. | Közfoglalkoztatásra 119.403 Ft + 119.403 Ft + 119.403 Ft | 358.209 |
|  | **Összesen:** | **358.209** |

***Mindösszesen 47.003.997Ft***

1. **Önkormányzati többlettámogatással nem járó előirányzat átcsoportosítások**. Az önkormányzati többlettámogatással nem járó előirányzat módosításokat az előterjesztés ***2. melléklete*** tartalmazza.
2. **Tájékoztató a hitelállomány alakulásáról**
3. Munkabér hitel (2021.VI.08-ai állapot) -eFt
4. Költségvetési számla és adószámlák, valamint

bérlakás üzemeltetési számla egyenlege (2021. VI.08.) 19.888eFt

1. Kezességvállalások: (nem beváltott) **induló összeg VI.08-ai áll.**

 - CSOTERM Kft. 265.463eFt 135.463eFt

 - Közmű Szolgáltató Kft. (likvid hitel)keret 40.000eFt 40.000eFt

 - Közmű Szolgáltató Kft. (beruházási hitel - fürdő) 171.825eFt 95.458eFt

**Előzetes hatásvizsgálat** *(A jogalkotásról szóló 2010. évi CXXX. törvény 17. §-a alapján)* **Csongrád Városi Önkormányzat 2021. évi költségvetésről és annak végrehajtásáról a költségvetési gazdálkodás vitelének szabályairól szóló önkormányzati rendelet módosításához.**

1. a.) ***A költségvetés társadalmi, gazdasági hatása.***

Az éves költségvetési előirányzat módosítás az önkormányzat és az intézmények szempontjából döntő fontosságú, hiszen meghatározásra kerülnek a főbb bevételi és kiadási előirányzatok, melyekből gazdálkodnak az intézmények és a gazdasági szervezetek a megváltozott társadalmi és gazdasági körülményekhez való alkalmazkodással járó előirányzat mozgatások is a rendelet részét képezik.

b.) ***Környezeti, egészségügyi hatása****.*

 Az előterjesztés tartalmazza a Dr. Szarka Ödön Egyesített Egészségügyi és Szociális Intézmény előirányzat módosításait is, melyek az ágazati pótlékok és a bérkompenzációra tartalmaznak többlet előirányzatot, továbbá a koronavírus járvány miatti költségvetési előirányzat módosításokat.

c.) ***A költségvetés adminisztratív terheket befolyásoló hatása*.**

 A költségvetési előirányzat elfogadását követően az ott meghatározott keretösszegek alapulvételével készül el az előirányzatok intézményi felvezetése a források megjelölésével. Ez az általános ügymenetbe beletartozik, így plusz adminisztratív terhet nem jelent a hivatal számára., a Képviselő-testület helyett a Polgármester kapta meg a felhatalmazást az előirányzat módosítások elrendelésére.

**2. A költségvetési rendelet megalkotásának szükségessége, a jogalkotás várható következménye**.

A jogalkotásról szóló törvényben előírt kötelezettségek miatt, és az állami támogatások utalása, munkabér kifizetések, dologi kiadások teljesíthetősége, kötelezettségvállalások teljesítése miatt van szükség költségvetési előirányzat-módosítással kapcsolatos rendelet megalkotására.

**3. A jogszabály alkalmazásához szükséges személyi, szervezeti, törvényi és pénzügyi feltételek**.

A rendeletet a Polgármester alkotja meg, előzetesen kikérve a Képviselő-testületi tagok véleményét.

A jogszabály várható következményei, különösen:

A költségvetési rendeletmódosításával, az előirányzatok és kötelezettségek összhangban kerültek.

A rendelet végrehajtásához a személyi, szervezeti és pénzügyi feltételek rendelkezésre állnak.

Jegyzőkönyvi kivonaton értesítést kapnak:

1. Képviselő-testület tagjai
2. Dr. Juhász László jegyző
3. Bedő Tamás polgármester
4. Irattár

Csongrád, 2021. június 08.

 Bedő Tamás

 polgármester

**Csongrád Városi Önkormányzat Képviselő-testületének**

**…../2021. (VI……..) önkormányzati rendelete**

***A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2021. (II.11.) önkormányzati rendelet módosításáról***

Csongrád Városi Önkormányzat Képviselő-testületének rendeletalkotási hatáskörét gyakorolva, Csongrád Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában biztosított feladatkörében eljárva a következőt rendeli el:

**1. §** A rendelet ***3. §-a 1a, 1b, 1c bekezdése helyébe a következő rendelkezés lép:***

(1) Csongrád Városi Önkormányzat Képviselő-testülete az Önkormányzat 2021. évi költségvetésének

a) kiadási főösszegét 4.291.543.358Ft-ban, azaz Négymilliárd-kettőszázkilencven egymillió-ötszáznegyvenháromezer-háromszázötvennyolc Ft-ban,

b) bevételi főösszegét 4.173.453.358Ft-ban, azaz Négymilliárd-egyszázhetven-hárommillió-négyházötvenháromezer-háromszázötvennyolc Ft-ban.

c) hiányát 118.090.000Ft-ban, azaz Egyszáztizennyolcmillió-kilencvenezer Ft-ban állapítja meg.

**2. §** A rendelet ***5. § (1), (2) bekezdése helyébe a következő rendelkezés lép:***

(1) Az 1.§ (1) bekezdésben megállapított 4.173.453.358Ft bevételi főösszeg önkormányzat és költségvetési szervek címének, alcímének, előirányzat-csoportok és kiemelt előirányzatok szerinti részletezését a rendelet 2. melléklete tartalmazza.

(2) A 3.§ (1) bekezdésben megállapított bevételi főösszegből:

|  |  |  |
| --- | --- | --- |
| 1. | intézményi működési bevétele | 358.702.992 Ft |
| 2. | vagyongazdálkodás működési bevétele | 175.500.000 Ft |
| 3. | sajátos működési bevétele | 904.358.399 Ft |
| 4. | költségvetési támogatása | 1.417.271.451 Ft |
| 5. | felhalmozási és tőkejellegű | 240.000.000 Ft |
| 6. | működési célú pénzeszköz átvétel és támogatásértékű bevétel | 478.714.443 Ft |
| 7. | felhalmozási célú pénzeszközátvételből és támogatásértékű bevételből származó bevétele | 34.000.000 Ft |
| 8. | támogatási kölcsönök visszatérüléséből és igénybevételéből származó bevétele | 15.706.858 Ft |
| 9. | likvid hitel felvétel | 200.000.000 Ft |
| 10. | előző évi maradvány igénybevétele | 291.071.215 Ft |
| 11. | Homokhátsági Konzorcium hulladéklerakó saját + átvett bevétele | 58.128.000 Ft |
| 12. | finanszírozási bevétel | 0 Ft |
|  | **Összesen:** | ***4.173.453.358 Ft*** |

**3. §** A rendelet ***6. §-a helyébe az alábbi rendelkezés lép:***

(1) Az 3.§ (1) bekezdésében megállapított 4.291.543.358Ft kiadási főösszeg az önkormányzat és költségvetési szervei címek, alcímek, előirányzat-csoportok és kiemelt előirányzatok szerinti részletezését, valamint a költségvetési szervek létszám-előirányzatát a rendelet 3. és 4. mellékletei tartalmazzák.

(2) A 3.§ (1) bekezdésben megállapított kiadási főösszegből:

|  |  |  |
| --- | --- | --- |
| 1. | személyi juttatások | 1.563.632.472Ft |
| 2. | járulékok | 238.239.235Ft |
| 3. | ellátottak pénzbeli juttatása | 30.800.000Ft |
| 4. | egyéb dologi kiadások | 1.472.243.772Ft |
| 5. | pénzeszköz átadás, egyéb támogatás | 182.754.601Ft |
| 6. | beruházások | 407.417.488Ft |
| 7. | felújítások | 142.748.672Ft |
| 8. | egyéb felhalmozási kiadás | 0Ft |
| 9. | kölcsönök nyújtása | 12.707.118Ft |
| 10. | felhalmozási célú támogatás nyújtása | 7.000.000Ft |
| 11. | fejlesztési hiteltörlesztés | 34.000.000Ft |
| 12. | likvidhitel törlesztés | 200.000.000Ft |
|  | **Összesen:** | ***4.291.543.358Ft*** |

**4. §** A rendelet mellékletei kiegészülnek jelen rendelet 1, 2, 3. és 4. mellékleteivel, melyek 7.1., 8.1., 9.1. és 10. számra sorszámozódnak.

**5. § A rendelet a kihirdetését követő napon lép hatályba.**

 Bedő Tamás

 polgármester

**Záradék:**

A rendelet kihirdetésének napja: 2021. június …..

 Dr. Juhász László

 jegyző

**Általános indokolás**

Az Államháztartásról szóló 2011. évi CXCV. törvény 23. §-a szerint a helyi önkormányzat költségvetéséről rendeletben dönt, és maghatározza, hogy a rendeletnek milyen előirányzatokat, illetve rendelkezéseket kell kötelezően tartalmaznia. A rendelet-tervezetben az Áht. 23. § (2) bekezdés a) pontjának módosított szabályai szerint az önkormányzat költségvetési bevételei és költségvetési kiadásai előirányzat csoportok, önként vállalt és állami kiemelt előirányzatok, kötelező feladatok szerinti bontásban kerültek bemutatásra.

A költségvetés összeállításának részletes szabályait az államháztartásról szóló törvény végrehajtásáról szóló 368/2011. (XII.31.) Korm. rendelet, a finanszírozás rendjét és az állami hozzájárulás mértékét a központi költségvetésről szóló törvény határozza meg.

**Részletes indokolás**

1.§

Az 1. § a költségvetés főösszegét tartalmazza.

2.§

A 2. § a költségvetés bevételi főösszegét tartalmazza kiemelt előirányzatok szerinti bontásban.

3.§

A 3. § a költségvetés kiadási főösszegét tartalmazza kiemelt előirányzatok szerint.

4.§

A mellékletek felsorolását tartalmazza.

5.§

A rendelet hatályát szemlélteti.